Mile High Meteorites Meteorite Impact Blog Space: What are meteorites worth? Or how much is MY meteorite worth? [Foto’s] Internet op hol oor leeu in Braamfontein | Maroela Media
[Foto’s] Internet op hol oor leeu in Braamfontein
Foto’s van ŉ leeu wat doodluiters in ŉ straat in Braamfontein, Johannesburg, afloop word wyd op sosiale media versprei en het internetgebruikers skoon op hol.
Die foto’s is skynbaar vanuit ŉ hoë gebou geneem en wys hoe ŉ mannetjiesleeu op die teerpad loop en selfs met sy voorlyf agter op ŉ motor klim. Op die foto kan heinings gesien word wat die indruk skep dat die leeu in ŉ afgesperde gebied beweeg.
Die hutsmerke #Braamlion en #Braam was sedert Maandagaand van die mees bespreekte onderwerpe op Twitter en gebruikers het bespiegel dat die leeu moontlik uit ŉ reservaat ontsnap het, dat die leeu gebruik is in die verfilming van ŉ advertensieveldtog of dat die foto’s gemanipuleer is.
Die Twitter-gebruiker Voice of Wits het beweer hy het bevestiging ontvang dat die leeu deel was van ŉ advertensie wat in die gebied verfilm is.
Virgil James, ŉ woordvoerder van die Stad Johannesburg, het egter aan Maroela Media gesê dat hulle geen rekord het van ŉ produksiemaatskappy wat aansoek gedoen het om ŉ produksie te verfilm waarin ŉ leeu gebruik word nie. Maroela Media kon ook geen inligting bekom van ŉ leeu wat uit ŉ reservaat of dieretuin ontsnap het nie.
Is julle seker hy het nie ‘n nr 10 Lions trui aangehad nie?
Ag nooit klink soos a April Fools Joke”” waar sou die Leeu dan nou verdaan kom, om in n straat in n besigge gebied te loop? eenkeer by ons was daar ook so n soort gelyk storie van n luiperd wat by n winkel sentrum rondgeloop het? Storie was nie so lekker waar”’ Foto” shot… wie wil nou wie skrik maak… of dalk het hy uit die Diere tuin onsnap? is daar een naby?? of n Wildsresivaat? Nogal snaaks
Is Sylvester se sussie (ek dink dit is ‘n dame daardie, daar is lyk my nie enige ander fisiese tekens om anders te bewys nie!). :-)))
Karma – kyk mooi – ‘n wyfie met maanhare??
Nou ja toe ek glo nie daar was veel inbrake die aand nie hahahaha
Is dit nie “Beauty and the Beast” of “Lion King”nie?
Dalk ons prez in leeu mondering
Dit is in News 24 en EWN bevestig dat dit n film produksie was.
Lion security, misdaad het seker afgeneem in die gebied.
Genugtig. is sylvester nog in sy kamp? miskien moet daar meer male so patrollie dedoen word. dit kan dalk die misdaad afbring. nou is die mense in die res van die wereld gelukkig. leeus loop rond is die strate van SA……
Hy opsoek na krimenuls sòos mnr ons presedent
Ek hoop net as dit NIE ‘n grap is nie – dat almal nou nie weer die gewere uitpluk nie. Kan die regte mense asseblief die leeu help en tot sy redding kom?! Hierdie sement-bewoners se koppe is nie meer een lekker nie en sal sommer die arme dier van kant maak – dis mos nou die inding. GEVAAR!!! (Wens hulle wil so optree teenoor al die rowers, aanranders, verkragters en moordenaars)
Kyk mooi op die 1ste photo….regs is die Camera Boom swart …hahahhahahah
Lyk vir my te veel ja n leeupak wat iemand aangetrek het, kyk ja die agterbene. Mooi bene vir n leeu.
beter leeus looprond by braamfontein want mense staak moet stop.
hessie heks · 3 jaar gelede
dit was n regte leeu. die leeu kom van The Lion Park en sy hanteerder was die heeltyd naby. die voertuig is daar geplaas – die voertuig was afgeskryf in n ongeluk. kyk die voorkant van die voertuig is beskadig. ek dink The Lion Park sal kan verduidelik presies wat en vir wie n toneel geskiet is, asook watter veiligheidsmaatreels getref is.